KOMMISSIONEN FOR DE EUROPÆISKE FÆLLESSKABER 
Bruxelles, den 18.04.1995 
KOM(95) 140 endelig udg. 
Forslag til 
RÅDETS FORORDNING (EF) 
om ændring af forordning (EF) nr. 2271/94 om indførelse af en endelig 
udligningstold på importen af kuglelejer med største udvendige diameter 
på ikke over 30 mm med oprindelse i Thailand, men eksporteret til 
Fællesskabet fra et andet land 
(forelagt af Kommissionen) 
BEGRUNDELSE 
(1) I september 1994 ændrede Rådet ved forordning (EF) nr. 2271/94 den endelige 
udligningstold på importen af kuglelejer med største udvendige diameter på ikke 
over 30 mm med oprindelse i Thailand, men eksporteret til Fællesskabet fra et 
andet land, til 5,3%. 
(2) Denne told indførtes efter en fornyet undersøgelse af Kommissionens afgørelse 
90/266/EØF om godtagelse af et tilsagn fra den thailandske regering vedrørende 
en eksportafgift i forbindelse med antisubsidieproceduren vedrørende importen af 
ovennævnte kuglelejer. Det fremgik af denne fornyede undersøgelse, at en told 
var nødvendig for at hindre indirekte import til Fællesskabet ved omgåelse af den 
eksportafgift, der opkrævedes af den thailandske regering på direkte import og for 
at sikre tilsagnets effektivitet. 
(3) Satsen for den endelige told er fastsat på grundlag af eksportafgiftssatsen og 
beregnet i procent af nettoprisen for den pågældende vare, frit Fællesskabets 
grænse. Den ændrede sats på 5,3%, der indførtes ved forordning (EF) nr. 2271/94 
afspejlede en revideret eksportafgift på 0,72 baht pr. stk., som fastsat ved 
afgørelse 94/639/EF. 
(4) I december 1994 besluttede Kommissionen at tage ovennævnte afgørelse og 
forordning op til fornyet undersøgelse. Som led i denne undersøgelse beregnede 
den subsidierne til de thailandske eksportører til 0,66 baht pr. stk. Den thailandske 
regering har derfor ændret eksportafgiftssatsen på kuglelejer, der eksporteres 
direkte til Fællesskabet, i overensstemmelse hermed. 
(5) Det foreslås, at den endelige udligningstold på indirekte import ændres til en sats 
svarende til den nye eksportafgiftssats, dvs. 0,66 baht. pr. stk. Dette svarer til en 
værditold på 4,8%. 
© 
DAW95/01660000.P00 (EN) 
RÅDETS FORORDNING (EF) NR. ..../95 
af 1995 
om ændring af forordning (EF) nr. 2271/94 om indførelse af en endelig 
udligningstold på importen af kuglelejer med største udvendige diameter 
på ikke over 30 mm med oprindelse i Thailand, men eksporteret til 
Fællesskabet fra et andet land 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets forordning (EF) nr. 3284/94 af 22. december 1994 om 
beskyttelse mod subsidieret indførsel fra lande, der ikke er medlemmer af Det 
Europæiske Fællesskab1, særlig artikel 13, 
under henvisning til forslag fra Kommissionen forelagt efter konsultation i Det 
Rådgivende Udvalg, og 
ud fra følgende betragtninger: 
1 EFT nr.L 349 af 31.12.1994, s. 22. 
lbS 
A. BAGGRUND 
(1) I september 1994 ændrede Rådet efter en fornyet undersøgelse ved forordning 
(EF) nr. 2271/942 den endelige udligningstold på importen af kuglelejer med 
største udvendige diameter på ikke over 30 mm med oprindelse i Thailand, men 
eksporteret til Fællesskabet fra et andet land, fra 6,7% til 5,3%. 
(2) Udligningstolden på 6,7% var blevet indført i juli 1993 ved forordning (EF) nr. 
1781/933 efter en fornyet undersøgelse af Kommissionens afgørelse 90/266/EØF4 
om godtagelse af tilsagn afgivet af regeringen for Kongeriget Thailand i 
forbindelse med antisubsidieproceduren vedrørende importen af ovennævnte 
kuglelejer. Dette indebar, at den thailandske regering opkrævede en eksportafgift 
til udligning af de ydede subsidier. Der indførtes ingen udligningstold på 
tidspunktet for vedtagelsen af denne afgørelse. Det fremgik imidlertid af den 
fornyede undersøgelse, at det var nødvendigt at indføre told for at hindre indirekte 
import til Fællesskabet ved omgåelse af den eksportafgift, som den thailandske 
regering pålagde direkte import, og for at sikre, at tilsagnet fungerede effektivt. 
(3) Den ændrede sats for den endelige told på 5,3% på indirekte import, som 
indførtes ved forordning (EF) nr. 2271/94, fastsattes på grundlag af den 
reviderede eksportafgiftssats på 0,72 baht pr. stk., som fastsattes ved afgørelse 
94/639/EF5 efter endnu en fornyet undersøgelse. 
B. GENOPTAGELSE AF UNDERSØGELSEN 
(4) I december 1994 offentliggjorde Kommissionen en meddelelse i De Europæiske 
Fællesskabers Tidende6 om indledning af en fornyet undersøgelse af afgørelse 
94/639/EF og forordning (EF) nr. 2271/94. 
EFT nr. L 247 af 22.9.1994, s. 1. 
EFT nr. LI 63 af 6.7.1993, s. 1. 
EFT nr. L 152 af 16.6.1990, s. 59. 
EFT nr. L 247 af 22.9.1994, s. 29. 
EFT nr. C 348 af 9.12.1994, s. 5. 
(5) Det var formålet med denne fornyede undersøgelse at foretage en ny beregning af 
de subsidier, som den thailandske regering ydede, med henblik på at ændre satsen 
for den eksportafgift, som fastsattes ved afgørelse 94/639/EF. Eftersom satsen for 
udligningstolden på indirekte import direkte afspejler eksportafgiftssatsen, 
omfatter den fornyede undersøgelse også forordning (EF) nr. 2271/94 om 
indførelse af den endelige told. 
(6) Kommissionen underrettede officielt den thailandske regering, de eksportører og 
importører, som den vidste var berørt af sagen, samt klagerne i den oprindelige 
undersøgelse (FEBMA), og den gav de direkte berørte parter lejlighed til at 
tilkendegive deres synspunkter skriftligt og til at anmode om at blive hørt. Den 
thailandske regering, de eksportører, der havde hjemsted i Thailand, og 
fællesskabsproducenterne, repræsenteret ved FEBMA, tilkendegav deres 
synspunkter skriftligt. 
(7) Kommissionen indhentede og efterprøvede alle oplysninger, som den anså for 
nødvendige for at træffe afgørelse i sagen, og aflagde kontrolbesøg hos: 
(a) Den thailandske regering: 
Department of Foreign Trade, Bangkok, 
Board of Investment, Bangkok 
(b) Thailandske eksportører: 
NMB Thai Ltd, Ayutthaya, Thailand 
Pelmec Thai Ltd, Bang Pa-In, Thailand 
NMB Hi-Tech Ltd, Bang Pa-Iin, Thailand 
Alle disse eksportselskaber er fuldt ejede datterselskaber af Minebea Co Ltd, 
Japan. 
(8) På anmodning underrettedes parterne om de vigtigste kendsgerninger og 
betragtninger, på grundlag af hvilke det var hensigten at anbefale ændring af 
satsen for den endelige udligningstold. De indrømmedes også en frist, inden for 
hvilken de kunne fremsætte bemærkninger efter ovennævnte underretning. 
Der blev om fornødent taget hensyn til parternes skriftlige bemærkninger. 
C. NY BEREGNING AF SUBSIDIEBELØBET 
(9) Der er fastslået, at de udligningsberettigede subsidier, der ydedes eksportørerne i 
Thailand i perioden fra den 1. oktober 1993 til den 31. marts 1994 
("undersøgelsesperioden") udgjorde 0,66 baht pr. stk. Den thailandske regering 
har derfor ændret eksportafgiftssatsen på kuglelejer, der eksporteres direkte til 
Fællesskabet, til 0,66 baht pr. stk. og har afgivet en ændret udgave af tilsagnet i 
overensstemmelse hermed. Dette tilsagn er godtaget ved Kommissionens 
afgørelse 95/.../EF7, hvori der også nærmere redegøres for beregningen af 
subsidiebeløbet. 
D. SKADE OG FÆLLESSKABETS INTERESSER 
(10) Der blev ikke fremlagt nye oplysninger vedrørende spørgsmålet om den forvoldte 
skade og Fællesskabets interesser. Rådet fastholder derfor sine konklusioner 
herom som omhandlet i forordning (EF) nr. 2271/94. 
E. ÆNDRING AF DEN ENDELIGE TOLD 
(11) I betragtning af ændringen i eksportafgiftssatsen fra 0,72 til 0,66 baht pr. stk. bør 
satsen for den endelige udligningstold på indirekte import ændres tilsvarende og 
fastsættes til samme sats som eksportafgiften. Udtrykt i procent af nettoprisen for 
den pågældende vare, frit Fællesskabets grænse, udgør den nye udligningstold 
4,8%. 
Der henvises til side ... i denne tidende. 
F. OPKRÆVNING AF ANTIDUMPING- OG UDLIGNINGSTOLD 
(12) Som anført i betragtning 12 i forordning (EF) nr. 2271/94 bør der fortsat 
opkræves udligningstold ud over den antidumpingtold, der er indført ved 
forordning (EØF) nr. 2934/908. 
Det samlede beløb, der i det foreliggende tilfælde skal opkræves i form af 
antidumping- og udligningstold, udgør derfor 11,5% (6,7% antidumpingtold plus 
4,8% udligningstold). 
Grundlaget for beregningen af den samlede antidumping- og udligningstold bør 
ligeledes være nettoprisen for varen, frit Fællesskabets grænse -
UDSTEDT FØLGENDE FORORDNING: 
Artikel 1 
Artikel 1 i forordning (EF) nr. 2271/94 affattes således: 
"Artikel 1, stk. 2, i forordning (EØF) nr. 1781/93 affattes således: 
"2. Udligningstolden fastsættes til 4,8% af nettoprisen for den pågældende vare, 
frit Fællesskabets grænse." 
Artikel 2 
Denne forordning træder i kraft dagen efter offentliggørelsen i De Europæiske 
Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, den På Rådets vegne 
EFTnr. L281 af 12.10.1990, s. 1. 
ISSN 0254-1459 
KOM(95) 140 endelig udg. 
DOKUMENTER 
DA 02 11 
Katalognummer : CB-CO-95-152-DA-C 
ISBN 92-77-87777-4 
Kontoret for De Europæiske Fællesskabers Officielle Publikationer 
L-29S5 Luxembourg